Cetirizine

Cetirizine be a second-generation peripherally selective antihistamine dem use to treat allergic rhinitis (hay fever), dermatitis, den urticaria (hives). Dem dey take by mouth. Effects generally dey begin within thirty minutes den last for about a day. De degree of benefit be similar to oda antihistamines such as diphenhydramine, wich be a first-generation antihistamine.

Common side effects dey include sleepiness, dry mouth, headache, den abdominal pain. De degree of sleepiness wey dey occur generally be less dan plus first-generation antihistamines secof second-generation antihistamines be more selective for de H1 receptor. Dem compare to oda second-generation antihistamines, cetirizine fi cause drowsiness. Among second-generation antihistamines, cetirizine be more likely dan fexofenadine den loratadine to cause drowsiness.

Ein use insyd pregnancy dey appear safe, buh ein use during breastfeeding no be recommended. De medication dey work by blocking histamine H1 receptors, mostly outsyd de brain.

Dem fi use cetirizine for paediatric patients. De main side effect to be cautious about be somnolence.

Na dem patent am insyd 1983. wey e cam into medical use insyd 1987. Cetirizine be a therapeutic alternative on de World Health Organization's List of Essential Medicines. E be available as a generic medication. Insyd 2023, na e be de 55th most commonly prescribed medication insyd de United States, plus more dan 11million prescriptions.

 References 

 External links 

Category:Acetic acids
Category:Belgian inventions
Category:Drugs wey Johnson & Johnson develop
Category:Ethers
Category:H1 receptor antagonists
Category:Peripherally selective drugs
Category:Drugs wey Pfizer develop
Category:Chlorcyclizines
Category:World Health Organization essential medicines
Category:Piperazines
Category:Over-the-counter drugs insyd de United States
Category:Antihistamines
Category:Translated from MDWiki